DECRETO 16/2006, do 2 de febreiro, polo que se aceptan diversas doazóns de obras artísticas feitas a favor da Comunidade Autónoma de Galicia por Alberto Bruschi, José Ramón de la Bodega Iglesias, Mª Pilar Rodríguez Mariño, Manuel Fraga Iribarne e Mª del Villar Mateo de Arenaza.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/02/2006

Con data do 28 de decembro de 2005 e do 3 de xaneiro de 2006, a Consellería de Cultura e Deporte remitiulle á Consellería de Economía e Facenda os expedientes de doazón de obras de arte propiedade de Alberto Bruschi, José Ramón de la Bodega Iglesias, Mª Pilar Rodríguez Mariño, Manuel Fraga Iribarne e Mª del Villar Mateo de Arenaza.
A Secretaría Xeral e do Patrimonio tramitou o expediente de aceptación, logo dos respectivos informes favorables da Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos en que Alberto Bruschi, José Ramón de la Bodega Iglesias, Mª Pilar Rodríguez Mariño, Manuel Fraga Iribarne e Mª del Villar Mateo de Arenaza realizaron a oferta de doazón e logo da deliberación do Consello da Xunta de Galicia na súa reunión do día dous de febreiro de dous mil seis,
DISPOÑO:
Artigo 1º
Aceptar as seguintes doazóns de obras de arte que a continuación se relacionan:
1. Doador: Alberto Bruschi.
Tipo de ben: cadro.
Autor: anónimo. Escola Florentina.
Título: Retrato de Cosme III de Medici.
Técnica: óleo sobre tea.
Cronoloxía: primeiro decenio do S. XVIII.
Dimensións: 73x58 cm (tea); 118x73x8 cm (con marco).
2. Doador: José Ramón de la Bodega Iglesias.
Tipo de ben: pintura.
Autor: Manuel Torres.
Título: sen título.
Técnica: acuarela sobre papel.
Cronoloxía: ca. 1960.
Dimensións: 32,5x23,2 cm.
3. Doador: Mª Pilar Rodríguez Mariño.
Tipo de ben: fonte de louza.
Autor: William Ridgway, Staffordshire.
Título: sen título.
Técnica: molde/estampación.
Cronoloxía: ca. 1880.
Dimensións: 44,5x36 cm.
4. Doador: Mª Pilar Rodríguez Mariño.
Tipo de ben: fonte de louza.
Autor: William Ridgway, Staffordshire.
Título: sen título.
Técnica: molde/estampación.
Cronoloxía: ca. 1880.
Dimensións: 37x28 cm.
5. Doador: Manuel Fraga Iribarne.
Tipo de ben: cadro.
Autor: Segundo Hevia Torres.
Título: Panorámica de San Francisco.
Técnica: acuarela/papel.
Cronoloxía: 1999.
Dimensións: 55x75 cm.
6. Doador: Manuel Fraga Iribarne.
Tipo de ben: gravado.
Autor: Javier Aranguren & Eizaguirre.
Título: Citicorp Center N.Y.
Técnica: tinta/papel-punta seca.
Cronoloxía: 2000.
Dimensións: 93x72 cm (marca) 125x104 cm (con marco).
7. Doador: Manuel Fraga Iribarne.
Tipo de ben: gravado.
Autor: Tomoya Uchida.
Título: Nest#21.
Técnica: tinta/papel-augaforte/punta seca.
Cronoloxía: 1995.
Dimensións: 90x60 cm (plancha) 100x70 cm (papel).
8. Doador: María del Villar Mateo de Arenaza.
Tipo de ben: pintura.
Autor: María del Villar Mateo de Arenaza.
Título: Daturas de Iñás.
Técnica: óleo sobre lenzo.
Cronoloxía: 1991.
Dimensións: 100x74 cm.
9. Doador: María del Villar Mateo de Arenaza.
Tipo de ben: pintura.
Autor: atribuído a Julia Minguillón.
Título: Señora de Pavón.
Técnica: mixta sobre papel.
Artigo 2º
Os bens doados, que nesta relación aparecen co número 2 (Manuel Torres sen título), 3 (fonte de louza), 4 (fonte de louza), 8 ( Daturas de Iñás) e 9 (Señora de Pavón) integraranse na colección permanente do Museo de Belas Artes da Coruña.
O cadro Retrato de Cosme III de Medici integrarase na colección permanente do Museo das Peregrinacións de Santiago de Compostela.
Artigo 3º
A obra denominada Cosme III de Medici, como condición do doante, deberá estar exposta de xeito
permanente e non se eliminará do marco o cartel que indica o nome do doador. Ademais comunicaráselle se o cadro aparece publicado ou se este é cedido en préstamo para algunha exposición temporal.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela o dous de febreiro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES